দ্য ফাইভ লেসবিয়ান ব্রাদার্স

দ্য ফাইভ লেসবিয়ান ব্রাদার্স হল একটি আমেরিকান থিয়েটার কোম্পানি যারা লেসবিয়ান এবং নারীবাদী বিষয়ের ওপর নাটক এবং সাহিত্য নিয়ে কাজ করে। তাদের কাজ মার্কিন যুক্তরাষ্ট্রের বেশ কয়েকটি শহরে নির্মিত এবং পরিবেশিত হয়েছে। তারা বেশ কয়েকটি শিল্প পুরস্কারে ভূষিত হয়ে স্বীকৃতি পেয়েছে। সমালোচকরা তাদের অভিনয় শৈলীকে "শিথিলভাবে কাঠামোবদ্ধ" এবং "আপত্তিকর" বলে বর্ণনা করেছেন। সেই সময়ের এবং ধারার নাট্য রীতির চেয়ে সেগুলি ধারণা এবং বিষয়বস্তু প্রকাশের ওপর বেশি মনোযোগী ছিল। তাদের কাজগুলি যৌথভাবে তৈরি করেছে যে দলটি, সেটি মো অ্যাঞ্জেলোস, ব্যাবস ডেভি, ডোমিনিক ডিবেল, পেগ হিলি এবং লিসা ক্রনকে নিয়ে গঠিত।

 ইতিহাস 
দ্য ফাইভ লেসবিয়ান ব্রাদার্স ১৯৮০-এর দশকে শুরু হয়েছিল, প্রথমে তারা ম্যানহাটনের ইস্ট ভিলেজের ওয়াও ক্যাফেতে ব্যঙ্গাত্মক নাটকে অভিনয় করেছিল। তারপরে তারা সেখানে ভয়েজ টু লেসবস নাটকটি প্রযোজনা করে। তাদের পরবর্তী কাজগুলির মধ্যে ছিল লেসবিয়ানদের গতানুগতিকতা সম্পর্কে একটি ব্যঙ্গাত্মক প্রযোজনা ব্রেভ স্মাইলস, এবং লেসবিয়ান ও নারীবাদীদের ব্যঙ্গাত্মক বর্ণনা নিয়ে একটি নাটক, দ্য সেক্রেটারিজ, দুটিই নিউ ইয়র্ক থিয়েটার ওয়ার্কশপে (এনওয়াইটিডব্লিউ) তৈরি হয়েছিল।দ্য নিউ ইয়র্ক টাইমসে  দ্য সেক্রেটারিজ-এর পর্যালোচনা করা হয়েছিল। এটি ব্রাদার্সকে আরও বেশি স্বীকৃতি এনে দেয় এবং একটি সফল উৎপাদন পর্বের শুরু হয়। তাদের পরবর্তী প্রযোজনা, ব্রাইডস অফ দ্য মুন, ছিল একটি বৃহত্তর এবং ব্যয়বহুল প্রযোজনা যেখানে পূর্ববর্তী প্রযোজনার তুলনায় আরও বিস্তৃত সেট এবং পোশাক ছিল। কিন্তু এর পরিবেশনা ভালো হয়নি এবং দর্শকেরা একে ভালোভাবে গ্রহণ করেনি। এর পরপরই দ্য ফাইভ লেসবিয়ান ব্রাদার্স পরিবেশনা বন্ধ করে দেয়।

২০০৫ সালে, দ্য ফাইভ লেসবিয়ান ব্রাদার্স আবারও পরিবেশনা শুরু করে এবং ইডিপাস অ্যাট পাম স্প্রিংস দিয়ে কাজ শুরু করে, এটিরও প্রযোজনা করেছিল এনওয়াইটিডব্লিউ। পূর্বে ওয়াও ক্যাফেতে নারীবাদী এবং সমকামী বিষয়গুলিতে আগ্রহী আরও বিশেষজ্ঞ দর্শকদের জন্য নাটকগুলি নির্মিত হচ্ছিল, সেখানে এনওয়াইটিডব্লিউ-তে ইডিপাস অ্যাট পাম স্প্রিংস -এর প্রযোজনা "গতানুগতিক শ্বেতাঙ্গ, মধ্যবিত্ত নিউ ইয়র্কবাসী" মূলধারার দর্শকদের কাছে পরিবেশিত হয়ে সাফল্য এনে দিয়েছিল। ব্রাদার্সের সদস্যরা এককভাবে সফল কর্মজীবনে এগিয়ে গেছেন, কিন্তু ২০০৫ সাল থেকে তাঁরা একটি কোম্পানি হিসেবে আর একত্রে কাজ করেননি।

 উৎপাদিত কাজ 

 নাটক 

 ব্রেভ স্মাইলস: --আরেকটি সমকামী ট্র্যাজেডি । "দ্য ফাইভ লেসবিয়ান ব্রাদার্স: ফোর প্লেস" -এ। নিউ ইয়র্ক; [গ্রেট ব্রিটেন] : থিয়েটার কমিউনিকেশনস গ্রুপ, ২০০০। (এছাড়াও নিউ ইয়র্ক : স্যামুয়েল ফ্রেঞ্চ, ২০১০।)
 ব্রাইডস অফ দ্য মুন। "দ্য ফাইভ লেসবিয়ান ব্রাদার্স: ফোর প্লেস" -এ। নিউ ইয়র্ক; [গ্রেট ব্রিটেন] : থিয়েটার কমিউনিকেশনস গ্রুপ, ২০০০।
 ইডিপাস অ্যাট পাম স্প্রিংস। নিউ ইয়র্ক : স্যামুয়েল ফ্রেঞ্চ, ২০১০।
 দ্য সেক্রেটারিজ। "দ্য ফাইভ লেসবিয়ান ব্রাদার্স: ফোর প্লেস" -এ। নিউ ইয়র্ক; [গ্রেট ব্রিটেন]: থিয়েটার কমিউনিকেশনস গ্রুপ, ২০০০। (এছাড়াও নিউ ইয়র্ক: স্যামুয়েল ফ্রেঞ্চ, ২০১০।)
 ভয়েজ টু লেসবস। "দ্য ফাইভ লেসবিয়ান ব্রাদার্স: ফোর প্লেস" -এ। নিউ ইয়র্ক; [গ্রেট ব্রিটেন]: থিয়েটার কমিউনিকেশনস গ্রুপ, ২০০০।

 বই 

 দ্য ফাইভ লেসবিয়ান ব্রাদার্স' গাইড টু লাইফ: এ কালেকশন অফ হেল্পফুল হিন্টস অ্যাণ্ড ফ্যাব্রিকেটেড ফ্যাক্টস ফর টুডে'স গে গার্লস। নিউ ইয়র্ক : সাইমন ও শুস্টার, ১৯৯৭।

 আরও পড়ুন 

 ডেভি, কেট (২০১০)। লেডি ডিকস এবং লেসবিয়ান ব্রাদার্স: ওয়াও ক্যাফে থিয়েটারে অকল্পনীয় মঞ্চায়ন । মিশিগান বিশ্ববিদ্যালয় প্রেস।  ।
 স্লোয়ান, লিসা (২০২২)। "দ্য ফাইভ লেসবিয়ান ব্রাদার্স" ইন নরিয়েগা অ্যান্ড শিল্ডক্রাউট (সম্পাদনা) ৫০টি মূল চরিত্র ইন কুইয়ার ইউএস থিয়েটার, পৃষ্ঠা। ৭২-৭৫। রুটলেজ।আইএসবিএন ৯৭৮-১-০৩২-০৬৭৯৬-৪ ।

 তথ্যসূত্র 

 বহিঃসংযোগ 



বিষয়শ্রেণী:লেসবিয়ান সম্পর্কিত গণমাধ্যম
বিষয়শ্রেণী:১৯৮০-এর দশকে মার্কিন যুক্তরাষ্ট্রে প্রতিষ্ঠিত